rejauldu/bengali-wikipedia huggingface dataset:
উবুন্টু সফটওয়্যর সেন্টার (কোড নাম AppCenter) হল একটিকম্পিউটার প্রোগ্রাম যা উবুন্টু অপারেটিং সিস্টেমে কোন সফটওয়্যার ব্রাউজ, ইনস্টল এবং মুছে ফেলার কাজে ব্যবহার করা হয়। gnome-app-install নামের একটি জিনোম অ্যাপলিকেশন উপর ভিত্তি করে এটি তৈরী করা হয়েছে এবং এটির বৈশিষ্ট এবং বাহ্যিক ইন্টারফেসও একই ধরনের। GTK+ এর একটি গ্রাফিকাল ইউজার ইন্টারফেস ব্যবহার করা হয়েছে এবং এটি অ্যাডভান্সড প্যাকেজিং টুল ও ডেবিয়ান প্যাকেজ ম্যানেজমেন্ট সিস্টেমের একটি ফ্রন্টএন্ড হিসাবে ব্যবহার করা হয়। এছাড়া রিপোজিটরী যুক্ত করার কাজেও এটি ব্যবহার করা হয়। পাইথন প্রোগ্রামিং ভাষায় এটি তৈরী করা হয়েছে।   প্রকাশের ইতিহাস  এই অ্যাপলিকেশনটি ডেভলপের প্রথমিক অবস্থায় এটির নাম দেয়া হয়েছিল উবুন্টু সফটওয়্যার স্টোর।Ubuntu Software Center Changelog প্রথম সংস্করণ (০.১) প্রকাশিত হয় ২১ আগস্ট ২০০৯ তারিখে। উবুন্টু কমিউনিটির সদস্যদের আলোচনার মাধ্যমে ২৫ সেপ্টেম্বর ২০০৯ তারিখে প্রকাশিত ০.৪.০ সংস্করণ থেকে এটির নাম পরিবর্তন করে উবুন্টু সফটওয়্যার সেন্টার নির্ধারন করা হয়। বর্তমানে মার্কিন যুক্তরাষ্ট্রের বাইরে অধিকাংশ দেশে এটি উবুন্টু সফটওয়্যার সেন্টার নামে পরিচিত।   তথ্যসূত্র    বহিঃসংযোগ      Ubuntu Software Center versions history  বিষয়শ্রেণী:মুক্ত সফটওয়্যার বিষয়শ্রেণী:মুক্ত পাইথন সফটওয়্যার প্রোগ্রাম বিষয়শ্রেণী:সফটওয়্যার বিতরণ প্ল্যাটফর্মসমূহ বিষয়শ্রেণী:উবুন্টু (অপারেটিং সিস্টেম)
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। আলোচনা অনুসারে মেরাজ (আলাপ) ১৮:৪৫, ২৫ সেপ্টেম্বর ২০১৯ (ইউটিসি) তাবলিগ জামাত, পথ ও পদ্ধতি   – (অপসারণের প্রস্তাবনা দেখুনলগ দেখুন) () নিবন্ধটি উইকিপিডিয়া:উল্লেখযোগ্যতা (বই) এর একটা শর্তও পূরণ করে না S. M. Nazmus Shakib (আলাপ) ০৪:৩৯, ২০ সেপ্টেম্বর ২০১৯ (ইউটিসি)  অপসারণে . --নেহাল(আলাপ) ২২:৫২, ২০ সেপ্টেম্বর ২০১৯ (ইউটিসি)  অপসারণে  Mmrsafy (আলাপ) ০০:২৯, ২১ সেপ্টেম্বর ২০১৯ (ইউটিসি)  অপসারণে  --Shahidul Hasan Roman (আলাপ) ০৫:৩৬, ২৫ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আত্রাই-শ্রেণীর হারবার প্যাট্রোল বোট হলো বাংলাদেশে নির্মিত পোতাশ্রয় টহল বোটের শ্রেণী যা বাংলাদেশ কোস্ট গার্ড কর্তৃক ব্যবহৃত হয়। উক্ত নৌযানসমূহ গ্লোবাল মেরিন ডিজাইন (জিএমডি), অস্ট্রেলিয়া এর প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এবং খুলনা শিপইয়ার্ড লিমিটেড দ্বারা নির্মাণ করা হয়। প্রতিটি নৌযান সামুদ্রিক এবং উপকূলীয় অঞ্চলে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকাণ্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।   ইতিহাস  বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য খুলনা শিপইয়ার্ড লিমিটেড কর্তৃক ২০০৭ সালে ১টি এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক ২০১৫ সালে ১টি হার্বার প্যাট্রোল বোট নির্মানের পদক্ষেপ নেয়া হয়। এরই ধারাবাহিকতায় বিসিজিএস গড়াই নির্মিত হয়। নৌযান নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন (জিএমডি), অস্ট্রেলিয়া। সম্পূর্ণ প্রকল্পের নকশা প্রণয়ন, সরবরাহ এবং লজিস্টিক ব্যবস্থাপনা সম্পন্ন করে সেলেসটিয়াল টেক লিমিটেড, বাংলাদেশ। নৌযানটি নির্মাণকালে আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করা হয়।   বৈশিষ্ট্য ও যান্ত্রিক কাঠামো  আত্রাই-শ্রেণীর হারবার প্যাট্রোল বোটের দৈর্ঘ্য , প্রস্হ  এবং গভীরতা । নৌযানটির ওজন ২০.০৯-৩৮.০৪ টন এবং প্রচলন শক্তি হিসেবে রয়েছে:  ২টি  বিশিষ্ট ম্যান ডি২৮৬৮ এলই৪২৬ ডিজেল ইঞ্জিন (জার্মানি);  ২টি জেডএফ ৫০০ ট্রান্সমিশন (জার্মানি) রেশিও:১.১২৫:১;  ২টি হ্যামিল্টন জেট এইচজে৪০৩ ওয়াটারজেট প্রোপালশন সিস্টেম। যার ফলে নৌযানের সর্বোচ্চ গতিবেগ ঘন্টায় । এছাড়াও প্রতিটি নৌযান ৮-১২ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে জাহাজে রয়েছে:  ১টি ফুরুনো ডিআরএস৪ডব্লিউ র‍্যাডার (জাপান);  ১টি ডিজিপিএস রিসিভার (মার্কিন যুক্তরাষ্ট্র);  ১টি সাউন্ড ভেলোসিটি প্রোফাইলার (যুক্তরাজ্য);  ১টি চৌম্বকীয় কম্পাস (জাপান);  ১টি জিপিএস রিসিভার (ফুরুনো);  ১টি ইকো সাউন্ডার (কোডেন);  ১টি রাডার অ্যাঙ্গেল ইন্ডিকেটর;  ১টি ভিএইচএফ সেট (আইকম);  ৩টি ভিএইচএফ ওয়াকিটকি সেট (আইকম/মটোরোলা)।   রণসজ্জা  আত্রাই-শ্রেণীর হারবার প্যাট্রোল বোটের আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ২টি টাইপ ৫৬ ১২.৭ মিমি বিমান-বিধ্বংসী মেশিনগান।   জাহাজসমূহ    পরিচিতি সংখ্যা  নাম  নির্মাতা  নির্মাণ শুরু  হস্তান্তর  কমিশন  অবস্থা  এইচপিবি৪৯০১ বিসিজিএস আত্রাই খুলনা শিপইয়ার্ড লিমিটেড - - ২০০৭ সক্রিয় এইচপিবি৪৯০২ বিসিজিএস গড়াই ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড - - ২০১৫   তথ্যসূত্র   বিষয়শ্রেণী:বাংলাদেশে নির্মিত জাহাজ বিষয়শ্রেণী:বাংলাদেশ কোস্ট গার্ডের জাহাজ
ফরাসিদের আগ্রাসনের পূর্ববর্তী দশকগুলিতে তিউনিসিয়া পতনশীল অটোমান সাম্রাজ্যের একটি প্রদেশ ছিল যেটি মুহাম্মাদ তৃতীয় আস-সাদিক- এর অধীনে একটি বিশাল পরিমাণ স্বায়ত্তশাসন উপভোগ করেছিল।১৮৭৭ সালে  রাশিয়া অটোমান সাম্রাজ্যের বিরুদ্ধে যুদ্ধ ঘোষণা করে।এর ফলে রুশ–তুর্কি যুদ্ধ (১৮৭৭–১৮৭৮) জয়লাভের ফলে অটোমান ভূখণ্ডের বৃহৎ অংশ বিভক্ত হয়ে যায় যার মধ্যে রয়েছে বেশ কিছু বলকান সম্পত্তির স্বাধীনতা এবং উত্তর আফ্রিকার প্রদেশগুলির ভবিষ্যত নিয়ে আন্তর্জাতিকভাবে আলোচিত।১৮৭৮ সালের বার্লিন কংগ্রেস অটোমান প্রশ্ন সমাধানের জন্য আহ্বান করে।যদিও ব্রিটেন  অটোমান সাম্রাজ্যের সম্পূর্ণ বিলুপ্তির বিরোধিতা করে সাইপ্রাসের বিনিময়ে ফ্রান্সকে তিউনিসিয়ার নিয়ন্ত্রণের প্রস্তাব দেয়।জার্মানি  ফ্রাঙ্কো-প্রুশিয়ান যুদ্ধের পর ইউরোপে প্রতিহিংসামূলক কর্মকাণ্ড থেকে ফরাসিদের মনোযোগ সরানোর উপায় হিসাবে ফরাসি দাবিকে দেখে এবং দক্ষিণ ভূমধ্যসাগর সম্পর্কে সামান্য উদ্বিগ্নতায় তিউনিসিয়ার ফরাসি নিয়ন্ত্রণের অনুমতি দিতে সম্মত হয়।  তিউনিসিয়ায় ফ্রান্সের ভূমিকাকে ঘিরে এই আলোচনাগুলি ইতালি রাজ্যের কাছ থেকে গোপন রাখা হয় যা ফরাসি হস্তক্ষেপের  বিরোধী ছিল।   তিউনিসিয়ায় ফরাসিদের উপস্থিতি তাদের প্রতিবেশী আলজেরিয়া দখলের পাঁচ দশক পরে এসেছিল । সেই সময় যখন ফরাসিরা এখনও অনভিজ্ঞ ছিল এবং কীভাবে একটি উপনিবেশ গড়ে তুলতে হয় সে সম্পর্কে অজ্ঞ   ছিল।  এই দুটি দেশই তিন শতাব্দী ধরে অটোমান সাম্রাজ্যের অধিকারী ছিল।তবুও প্রত্যেকেই অনেক আগেই ইস্তাম্বুলের সুলতানের কাছ থেকে রাজনৈতিক স্বায়ত্তশাসন লাভ করেছিলো।ফরাসিদের আগমনের আগে  তিউনিসিয়া আধুনিক সংস্কারের একটি প্রক্রিয়া শুরু করেছিল  কিন্তু ইউরোপীয় ঋণদাতাদের একটি কমিশন প্রতিষ্ঠা না করা পর্যন্ত আর্থিক অসুবিধাগুলি স্ফীত  হয়েছিল।  তাদের দখলের পর ফরাসি সরকার তিউনিসিয়ার আন্তর্জাতিক বাধ্যবাধকতা গ্রহণ করে।পরিবহন এবং অবকাঠামো, শিল্প, আর্থিক ব্যবস্থা, জনস্বাস্থ্য এবং প্রশাসন সহ বেশ কয়েকটি ক্ষেত্রে ফরাসিদের দ্বারা  উন্নত   হয়।তবুও ফরাসিরা ব্যবসা এবং নিজ নাগরিকদের পক্ষপাতী ছিল যা   তিউনিসিয়ানদের পছন্দ নয়।তাদের পূর্বাবস্থায় জাতীয় বোধ প্রাথমিকভাবে বক্তৃতায় এবং মুদ্রণে প্রকাশিত হয়; রাজনৈতিক সংগঠন অনুসরণ করে।স্বাধীনতা আন্দোলন প্রথম বিশ্বযুদ্ধের আগে থেকেই সক্রিয় ছিল এবং মিশ্র ফরাসি বিরোধিতার বিরুদ্ধে শক্তি অর্জন করতে থাকে।এর চূড়ান্ত লক্ষ্য ১৯৫৬ সালে অর্জিত হয়।  তথ্যসূত্র  বিষয়শ্রেণী:ফ্রান্স বিষয়শ্রেণী:ফরাসি সম্রাজ্য বিষয়শ্রেণী:প্রাক্তন ফরাসি উপনিবেশ বিষয়শ্রেণী:আফ্রিকায় ফরাসি উপনিবেশ
thumb|১৮৬৩ সালের লভিভ পত্রিকা মেতা-এর পুনর্মুদ্রিত সংস্করণ, যেখানে প্রথমবার কবিতাটি প্রকাশিত হয় (পুরাতন ইউক্রেনীয় বানানরীতি)  ইউক্রেনের জাতীয় সংগীত  — যা সাধারণত এর প্রথম পঙ্‌ক্তি "শাচ এঁন উমারলা ইউক্রেনি ই স্লাভা, ই ভলিয়া" নামে পরিচিত।  এবং এর মূল শিরোনাম ছিল "শাচ এঁন উমারলা ইউক্রাইনা", এটি ইউক্রেন রাষ্ট্রের অন্যতম প্রতীক। এই গানের কথায় দেশপ্রেম প্রকাশ পায়। "শাচ এঁন উমারলা ইউক্রেনি" গানটির প্রথম স্তবক ও কোরাসের সামান্য পরিবর্তিত সংস্করণ, যা ১৮৬২ সালে গবেষক পাভলো চুবিনস্কি, রচনা করেন। ১৮৬৩ সালে, সুরকার ও ক্যাথলিক পুরোহিত মিখাইলো ভার্বিত্সকি, চুবিনস্কির রচনার সুর করেন। এই গানটি প্রথম জনসমক্ষে পরিবেশনা হয় ১৮৬৪ সালে লভিভ শহরের রাস্কা বেসিদা থিয়েটারে প্রথম পরিবেশিত হয় ।  ১৮৬৫ সালে, এই গানটি পোল্যান্ডের Przemyśl শহরে তারাস শেভচেঙ্কোকে স্মরণ করে একটি অনুষ্ঠানে পরিবেশিত হয়। এই ঐতিহাসিক ঘটনা পরবর্তীতে ইউক্রেনের জাতীয় সঙ্গীত দিবসের ভিত্তি হয়ে ওঠে, যা প্রতি বছর ১০ই মার্চ পালিত হয়।https://www.unian.ua/lite/holidays/10-bereznya-vidznachayetsya-den-gimnu-ukrajini-istoriya-ta-cikavi-fakti-12938226.html#:~:text=%D0%A3%201862%2D1863%20%D1%80%D0%BE%D0%BA%D0%B0%D1%85%20%D0%BA%D0%BE%D0%BC%D0%BF%D0%BE%D0%B7%D0%B8%D1%82%D0%BE%D1%80,%D1%81%D1%82%D0%B0%D0%BB%D0%B0%20%D0%94%D0%BD%D0%B5%D0%BC%20%D0%94%D0%B5%D1%80%D0%B6%D0%B0%D0%B2%D0%BD%D0%BE%D0%B3%D0%BE%20%D0%93%D1%96%D0%BC%D0%BD%D1%83%20%D0%A3%D0%BA%D1%80%D0%B0%D1%97%D0%BD%D0%B8 .  ২০শ শতকের প্রথমার্ধে, রাশিয়া, পোল্যান্ড ও অস্ট্রেলিয়া অঞ্চল থেকে স্বাধীনতা অর্জনের ব্যর্থ প্রচেষ্টার সময়, এই গানটি ইউক্রেন, পশ্চিম ইউক্রেন, এবং Carpatho-Ukraine–এর জাতীয় সঙ্গীত ছিল। সোভিয়েত ইউনিয়ন থেকে ইউক্রেনের বিচ্ছেদের পর জাতীয় সঙ্গীত নির্বাচনের জন্য প্রতিযোগিতা হয়, যার একটি গান ছিল "" — ইউক্রেনীয় লেখক ও অভিনেতা মাইকোলা ভরোনির রচনায়। "Shche ne vmerla Ukrainy" ১৯৯২ সালের ১৫ জানুয়ারি আনুষ্ঠানিকভাবে ভেরকোভনা রাদা— ইউক্রেনের পার্লামেন্ট গ্রহণ করে। ২০০৩ সালের ৬ মার্চ রাষ্ট্রীয় সঙ্গীত হিসেবে  গানটি আইন অনুযায়ী আনুষ্ঠানিকভাবে গৃহীত হয়।   Горбань О. А., Чала Н. М. / Запорізький національний університет (2017). Символ національної і державної величі : До 25-річчя від дня затвердження Державного гімну України : бібліографічний покажчик  Байкєніч Г., Охрімчук О. / Український інститут національної пам’яті (2020). Колекція пам’яток до пам’ятних дат Української революції 1917—1921 років. Збірка методичних рекомендацій  Заславська Л. В., Голубовська В. С., Дорогих С. О. / НДІІП НАПрН України (2020). Державний гімн України: історико-правові аспекти (збірник документів і матеріалів)  , ,  /    ,  , ,   / , , ,   , [https://www.google.com/search?q=%22гімн+*+ще+не+вмерла+україни+ні%22+%7C+%22гімну+*+ще+не+вмерла+україни+ні%22&tbm=bks ,   আরও পড়ুন  ইউক্রেন জাতীয় সংগীত   টীকা    তথ্যসূত্র   বিষয়শ্রেণী:১৮৬২-এর গান বিষয়শ্রেণী:জাতীয় সঙ্গীত বিষয়শ্রেণী:ইউক্রেনের জাতীয় প্রতীক
নিউ ইয়ার'স রেভোলুশন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।https://www.cagematch.net/?id=1&nr=2670 এটি নিউ ইয়ার'স রেভোলুশন কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০০৫ সালের ৯ই জানুয়ারি তারিখে পুয়ের্তো রিকোর সান হুয়ানের পুয়ের্তো রিকো কলিসিয়ামে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে র‍্যান্ডি অরটন, বাটিস্টা, ক্রিস জেরিকো, এজ ও ক্রিস বেনোয়াকে পরাজিত করেছে। অন্যান্য শীর্ষস্থানীয় ম্যাচে, কেইন একক ম্যাচে জিন স্নিটস্কিকে এবং ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ ম্যাচে শেল্টন বেঞ্জামিন ম্যাভেনকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র-এ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।  পটভূমি নিউ ইয়ার'স রেভোলুশন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জানুয়ারি মাসে অনুষ্ঠিত হয়। এটি পশ্চিমা ঐতিহ্যের নিউ ইয়ার'স রেভোলুশনের () নামে নামকরণ করা হয়েছে।  ২০০৫ সালের এই অনুষ্ঠানটি নিউ ইয়ার'স রেভোলুশন কালানুক্রমিকের প্রথম অনুষ্ঠান ছিল, যা ৯ই জানুয়ারি তারিখে পুয়ের্তো রিকোর সান হুয়ানের পুয়ের্তো রিকো কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৫   নিউ ইয়ার'স রেভোলুশন বিষয়শ্রেণী:জানুয়ারি ২০০৫-এ পুয়ের্তো রিকোতে ঘটনা বিষয়শ্রেণী:সান হুয়ানে পেশাদার কুস্তি
এখানে নিন্মলিখিত নিবন্ধে ১৯৩০-এর দশকের নির্মিত ভৌতিক চলচ্চিত্রের তালিকা দেয়া আছে:   ১৯৩০-এর ভৌতিক চলচ্চিত্রের তালিকা  ১৯৩১-এর ভৌতিক চলচ্চিত্রের তালিকা  ১৯৩২-এর ভৌতিক চলচ্চিত্রের তালিকা  ১৯৩৩-এর ভৌতিক চলচ্চিত্রের তালিকা  ১৯৩৪-এর ভৌতিক চলচ্চিত্রের তালিকা  ১৯৩৫-এর ভৌতিক চলচ্চিত্রের তালিকা  ১৯৩৬-এর ভৌতিক চলচ্চিত্রের তালিকা  ১৯৩৭-এর ভৌতিক চলচ্চিত্রের তালিকা  ১৯৩৮-এর ভৌতিক চলচ্চিত্রের তালিকা  ১৯৩৯-এর ভৌতিক চলচ্চিত্রের তালিকা  বিষয়শ্রেণী:১৯৩০-এর দশকের ভৌতিক চলচ্চিত্র বিষয়শ্রেণী:দশক অনুযায়ী ভৌতিক চলচ্চিত্রের তালিকা বিষয়শ্রেণী:ধরন অনুযায়ী ১৯৩০-এর দশকের চলচ্চিত্রের তালিকা
কাঠগোলাপ (), (দ্বিপদ নাম: Plumeria) হচ্ছে Apocynaceae পরিবারের একটি সপুষ্পক উদ্ভিদের গণের নাম। কাঠগোলাপ মেক্সিকো, মধ্য আমেরিকা, ভেনেজুয়েলা ও দক্ষিণ ভারতের স্থানীয় ফুল। কাঠগোলাপ বিভিন্ন নামে পরিচিত যেমন গুলাচি, গোলাইচ, গোলকচাঁপা, চালতাগোলাপ, গরুড়চাঁপা ইত্যাদি।   বিবরণ  গাছটি ৮-১০ মিটার পর্যন্ত উঁচু হতে পারে। কাঠগোলাপ বিচিত্র গড়নের হয়ে থাকে। ফুলের অন্যতম বৈশিষ্ট্য হলও কোনো কোনো ফুল দুধের মতো সাদা, কোনোটি সাদা পাপড়ির উপর হলুদ দাগ, আবার কোনোটি লালচে গোলাপি রঙের। আবার সাদা রঙের কিছু ফুল দীর্ঘ মঞ্জরিদণ্ডের আগায় ঝুলে থাকেদ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-১৭-১৮, ।   প্রজাতিসমূহ  গৃহীত প্রজাতিসমূহ   চিত্রমালা    তথ্যসূত্র   বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:মধ্য আমেরিকার উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ
মার্ভেল সিনেম্যাটিক ইউনিভার্স (এমসিইউ)-এর পর্যায় তিন হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই ধাপটি ২০১৬ সালে ক্যাপ্টেন অ্যামেরিকা: সিভিল ওয়ার চলচ্চিত্র মুক্তির মাধ্যমে শুরু হয় এবং ২০১৯ সালে মুক্তি পাওয়া স্পাইডার-ম্যান: ফার ফ্রম হোম চলচ্চিত্রের মাধ্যমে শেষ হয়। এই পর্যায়ে মোট ১১টি চলচ্চিত্র অন্তর্ভুক্ত রয়েছে।   চলচ্চিত্রসমূহ    চলচ্চিত্র মার্কিন যুক্তরাষ্ট্রে মুক্তির তারিখ পরিচালক চিত্রনাট্যকার প্রযোজক ক্যাপ্টেন অ্যামেরিকা: সিভিল ওয়ার  অ্যান্থনি ও জো রুসো ক্রিস্টোফার মার্কাস ও স্টিফেন ম্যাকফিলি কেভিন ফাইগি ডক্টর স্ট্রেঞ্জ  স্কট ডেরিকসন জন স্পেইটস এবং স্কট ডেরিকসন ও সি. রবার্ট কারগিল গার্ডিয়্যান্স অফ দ্য গ্যালাক্সি ভল. ২  জেমস গান স্পাইডার-ম্যান: হোমকামিং  জন ওয়াটস জনাথন গোল্ডস্টেইন ও জন ফ্রান্সিস ডেলি এবংজন ওয়াটস ও ক্রিস্টোফার ফোর্ড এবংক্রিস ম্যাককেন্না ও এরিক সমার্স কেভিন ফাইগি এবং অ্যামি প্যাসকেল থর: র‌্যাগনারক  তাইকা ওয়াইতিতি এরিক পিয়ারসন এবং ক্রেগ কাইলি ও ক্রিস্টোফার এল. ইয়স্ট কেভিন ফাইগি ব্ল্যাক প্যান্থার  রায়ান কুগলার রায়ান কুগলার ও জো রবার্ট কোল অ্যাভেঞ্জার্স: ইনফিনিটি ওয়ার  অ্যান্থনি ও জো রুসো ক্রিস্টোফার মার্কাস ও স্টিফেন ম্যাকফিলি অ্যান্ট-ম্যান অ্যান্ড দ্য ওয়াস্প  পেইটন রিড ক্রিস ম্যাককেন্না ও এরিক সমার্স এবংপল রাড ও অ্যান্ড্রু ব্যারার ও গ্যাব্রিয়েল ফারারি কেভিন ফাইগি এবং স্টিফেন ব্রুসার্ড ক্যাপ্টেন মার্ভেল  এনা বোডেন ও রায়ান ফ্লেক এনা বোডেন ও রায়ান ফ্লেক ও জেনেভা রবার্টসন-ডরেট কেভিন ফাইগি অ্যাভেঞ্জার্স: এন্ডগেম  অ্যান্থনি ও জো রুসো ক্রিস্টোফার মার্কাস ও স্টিফেন ম্যাকফিলি স্পাইডার-ম্যান: ফার ফ্রম হোম  জন ওয়াটস ক্রিস ম্যাককেন্না ও এরিক সমার্স কেভিন ফাইগি এবং অ্যামি প্যাসকেল   আরও দেখুন   মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা  মার্ভেল সিনেম্যাটিক ইউনিভার্স: পর্যায় এক  মার্ভেল সিনেম্যাটিক ইউনিভার্স: পর্যায় দুই  মার্ভেল সিনেম্যাটিক ইউনিভার্স: পর্যায় চার  মার্ভেল সিনেম্যাটিক ইউনিভার্স: পর্যায় পাঁচ  মার্ভেল সিনেম্যাটিক ইউনিভার্স: পর্যায় ছয়   তথ্যসূত্র   বিষয়শ্রেণী:মার্ভেল সিনেম্যাটিক ইউনিভার্সের পর্যায়
আব্দুর রৌফ হলেন একজন ভারতীয় রাজনীতিবিদ যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। তিনি আসাম বিধানসভার প্রাক্তন বিধায়ক।   রাজনৈতিক জীবন  আব্দুর রৌফ সংযুক্ত সংখ্যালঘু মোর্চার প্রার্থী হিসেবে ১৯৯৬ সালে আসাম বিধানসভার জনিয়া বিধানসভা কেন্দ্রের বিধায়ক হিসেবে নির্বাচিত হন। ২০০৮ সালে তিনি ভারতীয় জাতীয় কংগ্রেসে যোগদান করেন। ২০১৯ সালের ৬ অক্টোবরে তিনি ভারতীয় জাতীয় কংগ্রেস থেকে সরে দাঁড়ান। ২০১৯ সালের ৭ অক্টোবরে তিনি নিখিল ভারতীয় সংযুক্ত গণতান্ত্রিক মোর্চায় যোগদান করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:আসাম বিধানসভার সদস্য ১৯৯৬-২০০১
ডক্টর ফানিয়া মুবাদী আব্দুর রহিম ইবনে আবদুস সুবহান (১৩৫২–১৪৪৫ হি./ ১৯৩৩–২০২৩ খ্রি.) যিনি এফ আব্দুর রহিম ( ইংরেজি: Dr V. Abdul Rahim ) নামেও পরিচিত– ছিলেন ভারতীয় ভাষাবিদ, গবেষক এবং বিশ্ববিদ্যালয়ের অধ্যাপক। তিনি আরবি ভাষার জ্ঞান-বিজ্ঞানে পৃথিবীর সবচেয়ে জ্ঞানী ব্যক্তিদের মধ্যে একজন হিসেবে বিবেচিত হন। তিনি ১৪ টিরও বেশি আন্তর্জাতিক ভাষায় সাবলীল ছিলেন এবং তিনি কিং ফাহদ কমপ্লেক্সে অনুবাদ কেন্দ্রে ব্যবস্থাপনার দায়িত্বে ছিলেন। তিনি মদিনা এরাবিক বুক নামে আরবি ভাষা চর্চা ও শেখার একটি বিখ্যাত বইও রচনা করেছেন।   নাম ও জন্ম   তিনি আরবি নামের শুরুতে ফা (ف); ইংরেজিতে V. ও বাংলায় ভ. দ্বারা পরিচিত হন। এটা তার পারিবারিক নামের সংক্ষিপ্ত রূপ; যার পূর্ণরূপ হল " ভানিয়াম্বাদি" এবং ভানিয়াম্বাদ হলো দক্ষিণ ভারতের একটি অঞ্চল, যেখানে আরব বংশোদ্ভূত শেখরা বসবাস করেন। এটি তার শহরের নামের সাথে সম্পৃক্ত করে লেখা হয়। ফ. আব্দুর রহিম ১৯৩৩ খ্রিস্টাব্দের ১৩ এপ্রিল (১৩৫২ হি. সালের ৭ মুহররম ) ভারতের তামিলনাড়ুতে জন্মগ্রহণ করেছিলেন। ف. عبد الرحيم، المكتبة الشاملة، دخل في 15 أكتوبر 2020.    ভানিয়াম্বদি শব্দটিকে আরবি প্রতিবর্ণীকরণে ফানিয়া মুবাদি। এই নামটি উচ্চারণ করতে অসুবিধার কারণে শেখ এটিকে শুধুমাত্র ফা (.ف) অক্ষরে সংক্ষিপ্ত করেন ( ইংরেজিতে V. ও বাংলায় ফা.)। সে ফা.-এর পূর্ণরূপ লিখতে তার নামের শুরুতে ফানিয়ামুবাদি লেখে দেয়া হয়। তার আসল নাম হল আব্দুর রহিম।    তথ্যসূত্র
এনরিকে গুতিয়েরেস (, ) একজন চিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  এনরিকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ২ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।   আন্তর্জাতিক ফুটবল  এনরিকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।   পরিসংখ্যান   আন্তর্জাতিক   দল  সাল  ম্যাচ  গোল চিলি  ১৯১৬  ২  ০ সর্বমোট  ২  ০   তথ্যসূত্র    বহিঃসংযোগ         বিষয়শ্রেণী:চিলীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
থাম্ব|150px|আইসিকিউ লোগোর পুরনো সংস্করণ, যা ২০২০ সালের এপ্রিল পর্যন্ত ব্যবহার করা হয়েছে  আইসিকিউ (ICQ) হল একটি তাৎক্ষণিক বার্তাপ্রদান কম্পিউটার প্রোগ্রাম যেটা প্রথম ১৯৯৬ সালে উন্নত এবং জনপ্রিয়করণ করা হল একটি ইসরাইলি কোম্পানি - "মিরাবিলিস" দ্বারা। এটির মালিকানা হস্তান্তর করা হয় এওএল -কে ১৯৯৮ সালে আর শেষে মেইল.রু-কে ২০১০ সালে।   বহিঃসংযোগ    Official ICQ  ICQ সন্ধান  বিষয়শ্রেণী:তাৎক্ষণিক বার্তাপ্রদান বিষয়শ্রেণী:রুশ ইন্টারনেট কোম্পানি বিষয়শ্রেণী:এওএল বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:বাডা সফটওয়্যার বিষয়শ্রেণী:ব্ল্যাকবেরি সফটওয়্যার বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:ভিডিও টেলিফোনি বিষয়শ্রেণী:ভিওআইপি সেবা বিষয়শ্রেণী:১৯৯৬-এর সফটওয়্যার বিষয়শ্রেণী:সিমবিয়ান সফটওয়্যার বিষয়শ্রেণী:২০১০-এর অধিগ্রহণ ও একত্রীকরণ বিষয়শ্রেণী:১৯৯৬-এ ইসরায়েলে প্রতিষ্ঠিত
ম্যাথু পিটার মট (; জন্ম: ৩ অক্টোবর, ১৯৭৩) কুইন্সল্যান্ডের চার্লভিল এলাকায় জন্মগ্রহণকারী অস্ট্রেলিয়ার সাবেক প্রথম-শ্রেণীর ক্রিকেটার ও কোচ। ভিক্টোরিয়ান বুশর‌্যাঞ্জার্সCricketArchive Player Oracle, Retrieved 23 March, 2017 ও কুইন্সল্যান্ড বুলসের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। বর্তমানে অস্ট্রেলিয়া মহিলা ক্রিকেট দলের কোচের দায়িত্বে রয়েছেন ম্যাথু মট।   খেলোয়াড়ী জীবন  ১৯৯৫ সালে অ্যাডিলেডের অস্ট্রেলিয়ান ক্রিকেট একাডেমির অন্যতম সদস্য ছিলেন। ১৯৯৪-৯৫ মৌসুমে প্রথম-শ্রেণীর ক্রিকেটে কুইন্সল্যান্ডের পক্ষে অভিষেক ঘটে তার। তবে, দলে তিনি অনিয়মিত ছিলেন। কিন্তু, ১৯৯৬-৯৭ মৌসুমের শেফিল্ড শিল্ডে ৮৬ রান তুলে ব্যাপক ভূমিকা রাখেন। ১৯৯৮-৯৯ মৌসুমে ভিক্টোরিয়ায় চলে যান। উপরের সারিতে ব্যাটিং করে বেশ ভালো করেন। প্রথম মৌসুমে নিউ সাউথ ওয়েলস ও ওয়েস্টার্ন অস্ট্রেলিয়ার বিপক্ষে মনোমুগ্ধকর সেঞ্চুরি করেন তিনি। পরবর্তী গ্রীষ্মে ৮৪১ রান তুলে ভিক্টোরিয়াকে ৯ বছরের মধ্যে প্রথমবারের মতো চূড়ান্ত খেলায় নিয়ে যান। তার খেলোয়াড়ী জীবনের উল্লেখযোগ্য বিষয় ছিল ভিক্টোরিয়ার সদস্যরূপে জেসন আর্নবার্গারের সাথে উদ্বোধনী জুটিতে ২২৩ রান তোলা।The Age, "Openers rally Vics with 223-run stand" 3 February 2003 ২০০৪ সালে অবসর নেয়ার পূর্বে ৬৬ খেলায় অংশ নিয়ে ৭ শতকসহ ৩৩.৮৪ গড়ে ৩৭২৩ রান তোলেন।Cricinfo "Matthew Mott"   কোচিং  ২০০৭-০৮ মৌসুমে নিউ সাউথ ওয়েলস ব্লুজ দলের কোচ হিসেবে নিযুক্ত হন।Foxsports "Mott new Blues coach" 19 June 2007 এরপূর্বে তিনি দুই বছর মেয়াদে সহকারী কোচের দায়িত্ব পালন করেছিলেন। কোচ হিসেবে দায়িত্ব লাভের পর নিউ সাউথ ওয়েলস পুরা কাপের শিরোপা জয় করেছিল।  ১৪ জানুয়ারি, ২০১১ তারিখে গ্ল্যামারগন কাউন্টি ক্রিকেট ক্লাবের প্রথম একাদশের জন্য কোচ হিসেবে তিন বছরের জন্য চুক্তিতে আবদ্ধ হন। ২০ আগস্ট, ২০১৩ তারিখে ঘোষণা করা হয় যে, মট এই মৌসুম শেষে গ্ল্যামারগন থেকে অব্যহতি নেবেন। এরপর তিনি ২০১৩ সালের ইয়র্কশায়ার ব্যাংক ৪০ প্রতিযোগিতায় গ্ল্যামারগনের চূড়ান্ত খেলায় অংশগ্রহণে ভূমিকা রাখেন। চূড়ান্ত খেলায় অবশ্য তার দল নটিংহ্যামশায়ারের বিপক্ষে পরাজিত হয়েছিল।   তথ্যসূত্র    আরও দেখুন   ইয়ান হিলি  অ্যান্ডি বিকেল  অস্ট্রেলিয়া জাতীয় মহিলা ক্রিকেট দল  বিষয়শ্রেণী:১৯৭৩-এ জন্ম বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলীয় ক্রিকেট কোচ বিষয়শ্রেণী:ওলন্দাজ বংশোদ্ভূত অস্ট্রেলীয় ব্যক্তি বিষয়শ্রেণী:কুইন্সল্যান্ডের ক্রিকেটার বিষয়শ্রেণী:কুইন্সল্যান্ড থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:নেদারল্যান্ডসের ক্রিকেটার বিষয়শ্রেণী:ভিক্টোরিয়ার ক্রিকেটার
দ্পাল-ল্দান-র্দো-র্জে () (১৪১১-১৪৮২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান বা ঙ্গোর-ছেন ছিলেন।  সংক্ষিপ্ত জীবনী দ্পাল-ল্দান-র্দো-র্জের পিতার নাম ছিল দ্পাল-'ব্যোর-ব্জাং-পো () এবং মাতার নাম ছিল স্ক্যেদ-পা-দ্পাল ()। জন্মের সময় তার নাম রাখা হয় র্দো-র্জে-সা-ব্র্তান ()। আট বছর বয়সে তিনি কুন-দ্গা'-ব্ক্রা-শিস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি সা-স্ক্যা বৌদ্ধবিহারে গুণমতি নামক ভিক্ষুর নিকট তন্ত্র ও সূত্র এবং 'জাম-দ্ব্যাংস-সাংস-র্গ্যাস-গ্রুব () নামক ভিক্ষুর নিকট প্রজ্ঞাপারমিতা, প্রতিমোক্ষ ও অভিধর্ম সম্বন্ধে শিক্ষালাভ করেন। উনিশ বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট ভিক্ষুর শপথ গ্রহণ করেন।। এই সময় তিনি ছোস-র্জে-গ্ঝোন-নু-সেং-গে () নামক ভিক্ষুর নিকট চক্রসম্বর ও গুহ্যসমাজতন্ত্র এবং নাম-ম্খা'-সেং-গে  () নামক ভিক্ষুর নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন খা-ছার-বা-ব্সোদ-নাম্স-র্গ্যা-ম্ত্শান (), মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন। ১৪৬৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান নির্বাচিত হন ও এই পদে তিনি পনেরো বছর থাকেন। তার উল্লেখযোগ্য শিষ্য ছিলেন দ্কোন-ম্ছোগ-'ফেল-বা ) নামক সপ্তম ঙ্গোর-ছেন, ছু-মিগ-পা-দ্বাং-ফ্যুগ-র্গ্যাল-ম্ত্শান (), র্ত্সে-থাং-রাম-'ব্যাম্স-পা-সেং-গে-ল্হুন-দ্রুব () প্রভৃতি।  তথ্যসূত্র  বিষয়শ্রেণী:১৪১১-এ জন্ম বিষয়শ্রেণী:১৪৮২-এ মৃত্যু বিষয়শ্রেণী:ঙ্গোরছেন
ডিঅক্সিসাইটিডিন মনোফসফেট (সংক্ষেপে ডিসিএমপি বা dCMP), যা যুগ্ম বা কনজুগেট অম্ল এবং কনজুগেট ক্ষারক রূপে যথাক্রমে ডিঅক্সিসাইটিডিলিক অ্যাসিড বা ডিঅক্সিসাইটিডিলেট নামেও পরিচিত, হলো একটি ডিঅক্সিনিউক্লিওটাইড, এবং ডিএনএ অণু গঠনের চারটি মনোমারের অন্যতম। ডিএনএ ডাবল হেলিক্সে এটি ডিঅক্সিগুয়ানোসিন মনোফসফেটের সাথে ক্ষারক যুগল গঠন করে।   আরও দেখুন   সাইটিডিন মনোফসফেট   তথ্যসূত্র   বিষয়শ্রেণী:জৈব রসায়ন